gentaiscool/nusaparagraph_emot huggingface dataset:
Angin puting beliung utowo angin puyuh iku angin banter sing muter terus asale teko awan kumulonimbus. Angin puyuh iki nduwe kecepatan luwe teko 64,4 km/jam sing durasi utowo waktu kedadene 5 menit dan kedaden nang wilayah sing gak ombo. Angin puyuh iki paling sering kedaden pas musim pancaroba, opo maneh pas awan karo sore. Hal iki mergo akehe pembentukan awan kumulonimbus. Angin puyuh iki kedaden mergo onok gesekan antara arus angin sing munggah karo mudun. Onok tanda tanda nek kate onok angin puyuh. Mulai teko udara keroso sumuk ket bengi sampe isuk, kebentuk awan kumulus sing putih terus akeh lapisane, onok awan sing munjul menduwur werno abu-abu, ranting karo dahan obah banter, angin sekitar dadi adem, terus mudun udan moro-moro. 

Emotion: fear
Ambu cangkem iku marakno wong maleh dadi gak pede sembarangane. Bahkan kate buka lambe ae gak pede dan isin mergo wes keambu badek e. Gawe awakmu sing ngalami iki, tenang ae. Awakmu tetep isok ngentokno cangkem sing seger dan bebas teko ambu badek iku mau. Onok carane gawe ngentokno iku kabeh. Siji, resikno untu karo ilat sing rutin nganggo sikat gigi, sak dino ping loro. Loro, rajin kumur nganggo obat mulut sing gak onok alkohole. Telu, akehno ngombe banyu putih. Papat, ngunyah permen karet sing gak onok kandungan gulone. Limo, hindari konsumsi panganan utowo ombean sing isok marakno ambu cangkem. Terakhir, ojok ngudud.

Emotion: shame
Wong Indonesia iku hampir gak onok sing jenenge ngenal tertib nang antrean. Kabeh geleme podo entok cepet dan podo gopoh kabeh. Nek wes gopoh, pasti mereka bakal nyerobot ngono ae. Iku opo’o nang Indonesia, hampir kabeh antrean iku bakal dijogo karo petugas. Tujuane iku cek antrean isok luwe tertib dan gak onok wong sing asal nyerobot ngono ae. Wong kadangan onok petugas ae wong wong koyok ngono iku sek ngeyel dan njaluk didisikno, ndaniyo nek gak onok petugase. Wong kadang ae mereka iki sampe nyogok duit akeh mek cek isok entok antrean luwe ngarep. Ironis e, hal iki dianggep biasa karo warga Indonesia ne dewe.

Emotion: angry
Dino iki Dani buru ae pindah nang omah anyare. Mergo sek buru dadi penduduk anyar, de’e akhire nyoba keliling nang daerah RT omahe ben eroh onok omah opo ae sekalian kenalan karo tonggo. Pertama de’e ketemu ambek mbah-mbah sing wes sepuh puol tapi malah urip dewean nang omahe dan gak onok sing ngeramut. Terus de’e ketemu karo pak RT ne langsung sing ketepakan omahe sek sak gang karo de’e. Terus de’e ketemu ambek tonggo liyane maneh. Enak-enak mlaku, moro de’e gak sengojo midak tali dan marakno de’e katene kesandung tapi untung gak sido. Pas didelok, dadakno iku tali sing nyambung karo taline asu. Dani kuaget lah moro onok asu guede nang ngarepe. Mergo keweden, de’e langsung mlayu ngono ae. Siale, de’e malah dikejar karo asu iku mau dan marakno de’e bengak bengok njaluk tulung saking panike. Untunge ae majikane asu iku melu ngejar sisan dan isok nangkep asune. Dani langsung ngomong suwun ping bolak balik, tapi teko jarak sing wes uadoh. Kate nyedek tapi de’e sek wedi karo asu iku mau. Untunge majikan iku mau isok maklumi.

Emotion: fear
Marah tanpa sebab iku isok dialami ambek sopo ae. Salah sijine iku wong wedok sing lagi PMS. Pasti wes familiar lah nek onok wong PMS iku ojok digoroi nek gak gelem kenek semprot e. Wong wedok sing lagi PMS iku ancen sering banget marah-marah tanpa sebab dan gak onok sing nggoroi. Hal sing marakno ngono iku mergo perubahan kadar estrogen ambek progesteron sing ngaruh nang kadar serotonin. Dadi peningkatan hormon estrogen ambek progesteron ambek mudune hormon serotonin iki sing marakno suasana ati dadi luwe sensitif dan luwe gampang gawe marah-marah. Wes ngono wong sing PMS iki sek kudu nahan rasa loro nang beberapa daerah nang awake, sing marai luwe sensitif pindo.

Emotion: angry
Pas dijak koncoku mlaku-mlaku nang alun-alun kota santri, aku moro-moro delok ono bocah sing kembar plek klambine ambek koncoku maeng. Nah pas koncoku tak elengno nag klambine maeng kembar ambek bocah iku maeng, deke moro-moro nyele jaketku terus digawe. Pas tak takoni lapo kok tambah gawe jagetku, deke mok jawab nag deke iku isin mergo klambine podo ambek bocah iku maeng. Nah tibake bocah iku maeng ancene bocah sing disenenge terus klambine iku maeng ancene klambi sing diwei karo deke, tapi bocah iku maeng wes kedisikan dirabi ambek wong liyo. Yo aku ngerti opo sing dirasakno sakliyane isin polahe ditolak, yo loro ati barang.

Emotion: shame
Kabeh wong mesti ana kecenderungan wedi karo coro amarga coro kuwi serangga sing obahe paling cepet, paling gesit lan uga ora nduwe wedi yen diuber. Coro kuwi bisa nyebabake penyakit yen ora diilangi. Coro biyasane uripe ngumpul lan uga nduwe sarang. Kanggo ngilangi coro, wong bisa nyemprotake antiserangga ning sarang coro kuwi lan nutup sarang kanthi dirasa ora ana pergerakan. Yen wis anteng, baru coro-coro kuwi dibuwang. Sak durunge turu, kabeh saluran banyu kudu ditutup. Yen ana plafon kebuka, kuwi uga bisa ditutup ben coro saka njaba omah ora melu mlebu. Panganan uga kudu ditutupi ben ora kena mambu coro. 

Emotion: disgusted
Keno PHK kui bakal ngubah uripe wong. Ono sing dadi luwih tertantang golek cara sing kreatif ben tetep iso duwe penghasilan. Ono sing urip malah tamabah ora nggenah. Wong sing keno PHK iso ngeroso yen uripe wis ajur. Dee ora duwe kepercayaan diri kanggo ngelajutke uripe. Mergo ora duwe penghasilan meneh, dheweke ngeroso dikucilke karo wong-wong sekitare. Dee ngeroso ora berguna mergo ora iso nafkahi keluargane meneh. Dhewe dadi ora ngeroso ono gunane meneh neng keluarga lan masyarakat. Dee bakal ngeroso cemas karo masa depan neng ngarape. Masa depan dadi ketok ora cetho bagi dheweke. Dheweke wedi yen misale dee ora iso bertahan neng kondisi ekonomi sing lagi ora jelas kui.

Emotion: sad
Sing garai wong wedi nag dewean iku pirang-pirang perkoro contone yaiku wonge iku maeng ancene kulino cambur wong akeh terus ora tau dewean, wong iku maeng ancene ambek keluargane terus ambek ora tau ijenan nag nang endi-endi, terus wong iku ancene ora tau dolan adoh mangkane nag dewean mesti wedi karepe dewe, mari ngunu wong iku ancene duwe trauma sing marakno deke iku maeng wedi nag dewean. Perkoro-perkor iku maeng ancene ora enak soale mesti mentale wong sing iku maeng mesti keganggu polahe wedi karepe dewe, angger dewean kabeh iku dianggep medeni. Mangkane wong sing ngunuku iku kudu dilateh mentale ben kuat ngadepi urip dewean.

Emotion: fear
Roso seneng polahe nemokno barang sing digoleki ancene koyok-koyok nemokno emas sing pirang-pirang ton akehe. Soale biasane roso seneng koyok ngeniki iku gedene megilan opo maneh barang sidigoleki iku pas dibutuhno ambek pentinge megilan. Lah perkoro roso senenge ngunuku biasane kedaden soale wong sing nemokno maeng ancene butohe pol ambek barang sing digoleki maeng dadi pas nemokno maeng yo jelas senenge megilan. Lah senenge maeng mesti kedaden teko pikiran sing plong anbek ati sing lego soale wes nemokno barang sing digoleki. Mangkane kadang nag ono uwong nemokno barang terus guyu ambek sumringa raine iku artine wong iku maeng senenge megilan.

Emotion: happy
Akeh kompetisi utawa lomba-lomba sing bisa dieloki wayah sekolah, salah sawijine yaiku lomba paduan suara. Nanging, ning Indonesia, lomba paduan suara iki akeh banget saingane amarga kualitas paduan suara ning Indonesia iki apik, apa maneh ning kategori lagu-lagu daerah. Kategori iki sering banget oleh penghargaan ning luar negeri amarga lagu Indonesia duwe aransemen lan nada lagu sing meriah lan cocok kanggo kompetisi. Uga pelatih paduan suara ning Indonesia iki kreasine luwih bebas amarga wis akeh sing ngasilake prestasi ning luar negeri. Akeh kompetisi paduan suara ning luar negeri lan sing melu biyasane mahasiswa utawa sekolah musik amarga dana kanggo budhal ya gede lan saka kampus uga luwih gampang oleh sponsor. 

Emotion: happy
Kadang, onok wong sing sakjane nduwe serangan panik tapi wedi utowo isin nek kate konsultasi nang psikiater. Biasane wong sing koyok ngono iku wedi nek dienyek ambek koncone utowo wong-wong nang sekitare. Makane de’e luwe milih gawe tuku obat penenang dewe nek pas kumat kenek serangan panik. Padahal, penggunaan obat penenang iku gak oleh asal dan kudu nganggo resep dokter. Biasane obat penenang iku nduwe dosis sing duwur. Nek misal asal ngonsumsi obat penenang, wedine engkok isok overdosis. Guduk waras, malah nambah penyakit. Dadi nek misal awakmu butuh berobat, mending langsung nang psikiater ben entok obat penenang sesuai dosis sing dibutuhno.

Emotion: fear
Supoyo anak duwe gairah kanggo dalani urip iki, seko cilik awak dhewe apike ngenalke sistem penghargaan neng anak. Awak dhewe ora iso mekso langsung ngerti konsep-konsep sing wong gedhe wis paham, termasuk konsep yen ono kabeh usaha sing dilakoke kui bakal ono ganjarane. Kanggo awak dhewe, kui wis logika umum sing kabeh wong ngerti, nanging kanggo anak kui isih asing. Nalika anak wis ngerti konsep iki, anak iso luwih semangat ngelakoke opo wae. Misale, anake dhewe kepengen tuku dolanan. Awak dhewe apike ora langsung nukoke barang kui. Awak dhewe iso janjini yen misale anake dhewe ora jajan seminggu kui, awak dhewe bakal nukoke dolanan kui. Seko kono, anak bakal ngerti yen kepengin opo-opo kui kudu ono usahane disik.

Emotion: happy
Akhir-akhir iki akeh wong sing keweden polahe saking geleke bencana alam. Bencana iku wujute yo pirang-pirang koyok contone banjir, gunung bledos, lonsor, ambek gempa.  Terus bencana alam iku opo? bencana alam yoiku perkoro sing kedaden teko alam sing iso dadekno musiba utowo perkoro sing elek nang lingkungan pinggire. Salah sijine contone yo koyok udan awe, banjir bandang, ambek liyane. Sing garai bencana alam iku yo akeh contone nag lemah longsor biasane teko menungso sing bacoki wit-witan terus ora ditanduri wet maneh, maeri ngunu gempa sing saking gedene terus akhire dadekno lemah iku longsor yo ono. Yo akehlah sing garai bencana alam iku metu.

Emotion: fear
Dadi karyawan ing instansi iku mesti duweni SOP utawa aturan standar operasional. Salah siji standar operasional sing biasane mesti ana yaiku kudu ramah ning pelanggan utawa wong sing mara ning kene. Misale petugas sepur KAI ora oleh ngamuk-ngamuk yen ana wong liya takon babagan sepur jurusan kutha wis budal apa gurung. Mung amarga wong liya ora ngerti lan pancen iku tujuane takok ning petugas supaya diwenehi ngerti sing endi sing bener. Mula dadi petugas ing panggon umum iku pancen kudu duweni stok kesabaran sing akeh amarga kene ora ngerti wong sing kaya kepiye sing bakal teka ing kene lan bakal kene adepi.

Emotion: angry
Kakangku kerja ning sawijine kantor periklanan. Dekne salah siji pegawe sing ngurusi proyek iklan sasi iki karo produk kosmetik gedhe sing ana ning Jakarta. Dekne wis nggawe susunan kerja lan rencana tim uga kebutuhane apa wae. Kakangku iki uga wis mbelan-mbelani lara lan lembur amarga proyek iki akeh keuntungane. Nanging barang wis sak sasi, jebul kakangku diganti karo salah siji kancane sing mbuh saka endi oleh proyek kuwi lan wiwit awal melu ngurusi. Alesane uga ora jelas lanora bisa diterima. Jarene kakangku kerjane kurang apik kamangka diganti. Banjur telung sasi sak uwise kuwi, kakangku metu saka kantor lan luwih milih kerja ning BUMN. 

Emotion: angry
Aku tau karo konco numpak montor boncengan menyang Semarang. Kanggo awakku iki dadi perjalanan pertama aku neng kota kui. Awak dhewe ora ono rencana ngenep neng kono. Dadi awak dhewe bareng-bareng seko Yogyakarta. Awak dhewe mangkate isuk supoyo awak dhewe tekan kono isih awan lan iso neng akeh panggon wisata neng kono. Dolan neng ibu kotane Jawa Tengah kui pancen seru. Awak dhewe akeh neng panggon sejarah neng kono lan mangan panganan khas neng kono. Nanging sing medeni kui, perjalanane. Pas mangkat, awak dhewe arep ketabrak trek tekan peng 2. Pas baline kui, ngepasi banget pas ujan. Wis udan-udan neng kono, awak dhewe uga arep nabrak trek mergo ora ketok.

Emotion: fear
Yen awak dhewe duwe irung sing sensitif, awak dhewe ora usah gaya mlebu pasar. Pasar kui ambune akeh sing ameh. Neng kono ono berbagai jenis bahan panganan sing didol. Ambu sing kecampur-campur kui gawe irunge dheweke sing irunge sensitif dadi ngeroso jijik. Awak dhewe ora bakal kuwat ono neng kono suwe-suwe. Makane kui, awak dhewe ora usah gaya mlebu neng panggon sing koyo ngono. Awak dhewe apike ngindari panggon-panggon sing mambune campur-campur koyo pasar mau, kecuali awak dhewe pancen butuh mrono, misale mergo awak dhewe kui kudu tuku bahan kanggo dodolan. Yen awak dhewe ora ono kepentingan, mending awak dhewe belonjo neng super market wae.

Emotion: disgusted
Gak kabeh uwong iku beruntung ndek masa lalune. Beberapa uwong tau ngalami kejadian masa lalu sing gak diingino dan iku nimbulno trauma. Gawe awakmu sing gak tau ngalami, berarti awakmu beruntung. Tapi mbasio ngono, awakmu gak oleh ngeremehno trauma sing diduweni wong liyo. Opo maneh sampe ngomong “halah ngono tok ae lho”. Bagimu mungkin iku remeh, tapi gak gawe wong sing ngalami trauma. Hal cilik iku isok dadi sumber trauma. Dan gawe awakmu sing gak tau ngalami trauma, awakmu gak bakal isok ngerti menderitane wong sing nduwe trauma dan berusaha ngelawan iku kabeh. Perasaan wedi sing dialami iku wajar, dan gak isok diremehno. Bahkan nek trauma iku kondisine wes serius, isok ngaruh nang kejiwaan wong iku.

Emotion: sad
Saiki jamane wes maju, tapi akeh wong sing tambah sak karepe oleh buak sampah. Nah polahe perkoro kene maeng akhire sampah akeh sing numpuk nang endi-endi, ono sing nang pinggir dalan, ono sing nang pinggir kali ambek liyan-liyane. Nah kabeh iku maeng iso marakno roso jember opo maneh nag wes akeh sing bosok sing akhire dadekno ambu sing ora enake megilan, terus sak liyane iku yo iso dadekno lingkungan sing ono nang pinggire maeng maleh dadi ketok kemproh mergo sampah kene maeng. Mangkane nag iso buak sampah iku ojo sampek marakno wong iku mikir lingkungan iku kemproh mergo sampah sing wes numpuk ora karoan. Soale teko tumpukan sampah iku maeng maleh dadekno perkoro sing eleke megilan.

Emotion: disgusted
Sak ben telung sasi pisan, aku rutin donor darah. Sakjane aku wedi donor darah. Mergo gelem ora gelem, awak dhewe kudu disuntik supoyo getihe iso metu. Sing marake tamah wedi kanggo wong sing seko awale kui wedi karo jarum suntik, awak dhewe kudu ditujep awake paling ora peng loro. Sing pisanan kui, pas meriksake getih. Bakal ono dokter utowo perawat sing jogo neng ngarep, sing tugase ngecek getihe awak dhewe. Sing dicek kui golongan getihe karo tingkat kekentelan getihe dhewe. Yen ora kentelan lagi awak dhewe iso donor. Pas arep donor, awak dhewe kudu ditujeb meneh, paling ora pisan. Soale, aku tau kerungu koncoku tau ditujeb tekan peng loro mergo getihe ora metu-metu utowo nadine ora terlalu ketoke.

Emotion: fear
Awit biyen sampek saiki sing jenenge pengalaman iku maceme ono pirang-pirang yaiku onoh sing elek, ono sing mangkelno, ono sing banggakno, yo ono sing nyenengno. Lah pengalaman kabeh iku yo duwe keistimewaan dewe-dewe kanggo sangu urip nag dunyo iku. Mangkane pengalaman iku duwe manfaat sing duwe efek bedo-bedo nang uripe menungso. Lah pengalam paling nyenengno nag jero urip iku yo biasane manfaate yo gedene pol kanggo uripe wong sing duwe roso maeng salah sijine kenek gawe tomboh rosone sedeh pas ngalami musibah utowo pas ngalami kebingungan polahe urip. Lah ambek pengalaman sing nyenengno maeng wong sing sedeh maleh rodok ilang utowo rodok lali.

Emotion: happy
Diilokna karo wong liya iku pancen nyelekit banget. Apa maneh sing diilokna iku wujude awake kene. Manungsa pancen ora ana sing sempurna, nanging ya ora oleh sakjane ngilokna apa sing wis diciptakake karo Gusti Allah. Saiki pancen duweni fisik sing apik, ayu banget, irunge mbangir, dukur lan ora bantet, nanging urip iku kan muter. Sapa ngerti Gusti murka lan njupuk kabeh kenikmatan iku. Seyigyane yen wis diwenehi nikmat sing kaya ngono karo Gustu, kudu disyukuri kanti ora ngilokna fisike wong liya sing beda. Kabeh sing diciptakake karo Gusti iku wis dadi takdir saka Gusti sing paling apik kanggo saben manungsa.

Emotion: angry
Kadang ngeroso gak seh, nek nduwe konco online ae iku gak cukup. Awak dewe kadang butuh ketemu ambek wujud menungso secara langsung cek isok ngobati rasa kesepian nang ati. Gawe awakmu sing bingung kudu nggolek konco nang ndi selain online, coba melu suatu acara sing ngadakno suatu perkumpulan. Gawe awakmu sing kpopers, pasti awakmu nduwe fandom, nah, awakmu isok nggolek konco nang fan gathering ndek kota terdekatmu. Carane sing pertama golek acara sing berhubungan ambek artis sing mbok senengi dan sing diadakno ambek wong sak fandommu. Nek wes nemu, catet tanggal acarane. Pas hari-h, awakmu berangkat nang panggon acarane. Teko kono, awakmu isok ngajak kenalan wong sing melu acara iku dan awakmu isok nambah konco sing sak frekuensi.

Emotion: sad
Pas aku isih kuliah, aku tau melu peringatan tsunami Aceh sing biyen kedaean tanggal 26 Desember 2004. Aku sebenere dudu wong Aceh lan keluarga ora duwe kaitan opo-opo karo propinsi sing paling kulon Indonesia kui. Nanging, aku melu salah siji sanggar tari Aceh neng kampusku. Dadi aku kenal akeh wong-wong sing seko Aceh. Mas-mas sing seko Aceh kui duwe inisiatif gawe pagelaran tari aceh gedhe sing ngundang sanggar tari Aceh sak Yogyakarta. Terus aku melu dadi salah siji penari. Awak dhewe memperingati kui taun 2018. Aku lali kui tanggale pas tanggal 26 Desember opo ora. Nanging seko kui aku dadi ngerti, piye rasane wong-wong sing langsung keno tsunami kui. Aku ora ngebayangke sepiro wedine wong-wong pas keno ombak sing gedhe kui.

Emotion: fear
Biasane, arek sing dadi korban bullying iku bakal meneng. De’e milih gawe mendem masalah sing lagi diadepi ben wong tuwone gak kepikiran. Nek suwe-suwe dijarno, malah isok mbahayakno arek iku dewe. Awak dewe sebagai wong tuwo, isok lho ngenali tanda-tanda arek sing kenek bully dan nyelametno arek iku mau sak durunge telat. Siji, sering turu bengi utowo gak turu blas. Loro, nilai mata pelajaran tambah suwe tambah mudun. Telu, gak nafsu mangan, luwe meneng, terus sensitif. Papat, menjauh teko pergaulan ambek muncul rasa wedi nang lawan jenis. Limo, gak tau ngomongno perkoro konco nang sekolah, utowo marah nek disinggung perkoro iku. Enem, protektif pol ambek sembarang jenis alat elektronik sing diduweni. Pitu, krisis percaya diri, terus gaya klambenane berubah. Wolu, sering njaluk duit sing alesane gak jelas. Terakhir, moro-moro onok abo nang rai, tangan, geger, ambek bagian awak liyane.

Emotion: fear
Kelelep kuwi penyebab kematian ora disengaja paling dhuwur ning dunya nomer 3, yaiku 7% saka kabeh kematian amarga ora disengaja. Ning dunia media, wong sing kelelep iki mesti ngerasakake gagal napas amarga paru ora bisa nyerep oksigen kanggo ngedarake getih saka pembuluh. Kamangka, sel darah merah sing ora kena oksigen iki bakale pecah lan kuwi sing arane hemolisis. Kamangka, wong sing kelelep nanging mayite langsung ketemu mesti isih bisa ngetokake getih amarga hemolisis lan biasane awake uga biru-biru. Wong sing kena hemolisis amarga kelelep iki cilik kemungkinane bisa ditulungi amarga hemolisis merga kelem iki bisa langsung nyerang kabeh sel bebarengan. 

Emotion: fear
Toilet, WC, utowo jamban iku ngerujuk nang perlengkapan omah sing fungsi utamane gawe panggon ngguwak kotoran, yaiku oyoh tako telek. Toilet iku biasane ngerujuk nang ruangan panggon perlengkapan iku onok, mbasio isok sisan ngacu nang perlengkapan iku mau. Istilah liyane iku kamar kecil gawe memperhalus penyebutan. Nek istilah kloset, kakus, utowo jamban iku mek ngerujuk nang perangkate tok. Kadang onok sisan sing nyebute tandas, tapi jarang. Tandas iku dijupuk teko boso Melayu sing ngerujuk nang perangkat utowo ruangane. Toilet karo jedhing iki bedo sisan. Nang jedhing iku biasane onok kloset e sisan, tapi nek toilet iku gak isok digawe adhus.

Emotion: disgusted
Yen duwe angen-angen pancen sabisa-bisane kudu kang dhuwur lan yakin ing sawijining dina pangangen mau bakal dadi kanyatan. Kaya aku kang seneng banget maca novel karyane Leila Salikha Chudori. wus meh kabeh dakwaca, saka Laut Bercerita, Pulang, 9 dari Nadira, Malam Terakhir, The Longest Kiss: Short, nganti Gelap Terang Hidup Kartini. Anggonku seneng awit dheweke tansah merjuangake nilai-nilai kejujuran, keyakinan, tekad, prinsip dan pengorbanan. Ana meneh kang njalari aku seneng marang tulisane yaiku dheweke ora ragu anggone nggambarake hal-hal kang isih kaanggep tabu dening masyaraat tradisional. Mula aku duwe pepengin banget kudu bisa ketemu dening mbak Leila Salikha Chudori lan foto bareng. Wektu kuwi toko buku Gramedia nganakake festival literasi, aku melu acara jumpa sastrawan, nanging ora ngerti sapa kang bakal dadi narasumber. Pas dina tumekane jebul kang ngisi festival literasi yaiku mbak Leila Salikha Chudori. Atiku mbungahi banget, kanyata mimpiku dadi kanyatan. Ora mung ketemu lan foto bareng, nanging aku uga oleh tanda tangane ana buku lan duwe kesempatan oleh coaching clinic dadi penulis. Duh Gusti sembah nuwun. Mula kanggo kanca-kanca ayo padha duwe mimpi kang dhuwur. 

Emotion: happy
Akeh banget bank sing isok digawe panggon nabung duit. Mulai teko bank konvensional, bank swasta, sampe bank luar negeri. Cuma gawe dulur-dulur muslimku, sak isok mungkin nggolek bank sing gak atek onok bungane yo rek. Bunga neng bank iku termasuk nang kategori riba, dan iku termasuk duso gede. Onok hadist sing ngomoing lek dusone riba iku duso sing nduwe 72 pintu. Duso paling entenge riba iku podo ambek dusone berzina ambek ibu dewe. Bayangno, iku sing paling enteng, ndaniyo sing paling abot bakal koyok yaopo. Wes ojok sampe iku terjadi nang awak dewe rek. Dadi gawe awakmu sing sek nabung nang bank sing onok bungae, mulai beralih nang bank syariah ae rek. 

Emotion: happy
Pas neng bangjo kui kelakuan wong-wong kui werno-werno. Akehe wong ngenteni lampu ijo kanthi anteng. Nanging ono uga sing ngelakoke hal liyane. Ono sing dolanan HP. Ono uga sing nyanyi-nyanyi nganggo swara cilik. Nanging sing paling mangkeli kui, wong sing ngidu neng bangjo. Tau pas kui, aku numpak montor. Aku lagi ngenteni lampu ijo neng banjo tekarhir sakdurunge omahku. Aku ngentenine kui pas neng buri trek. Pas lampune wis ijo, aku nyalip seko tengen trek kui. Ngerti-ngerti sopire kui ngidu pas keno kelambiku. Aku langsung madeng mergo kaget sekaligus gilo. Trek kui wis langsung bablas, ora sempet tak seneni. Banjur aku cepet-cepet bali omah supoyo iso cepet salin.

Emotion: disgusted
Hadiah iku pemberian duit, barang, utowo jasa sing dilakoni dan iku gak onok kompensasi balik koyok nek nang perdagangan, mbasio kadangan sing ngekeki hadiah iki bakal ngarep imbal balik. Hadiah iki kadang disebut hibah utowo kado. Nang kehidupan menungso iki, tindakan tuker hadiah iki isok gawe ningkatno kedekatan sosial. Pemberian hadiah iki onok macem-macem maksute. Mulai teko pernyataan cinta, pernyataan persahabatan, pernyataan suwun, mergo sakno, pernyataan kebersamaan, bagi-bagi harta sing diduweni, utowo ancen onok kebiasaan ae. Kebiasaan sing dimaksud iki koyok ulang tahun, pernikahan, lahiran bayi, lulus ujian, dan onok sing liyane. Hadiah iki jenise onok macem-macem, mulai sing sederhana sampe sing mewah.

Emotion: surprise
Tahun iki lagi masa UTS ndek sekolahe Lila. Dan koyok biasa, ben wayahe pelajaran sing de’e gak isok, Lila pasti wes siap-siap hp nang kantong seragame gawe nyontek materi. Awale kabeh berjalan lancar, pengawase gak curiga blas ambek gerak gerike Lila. Sampe pas pengawase keliling kelas, moro hp ne Lila muni dan layare nyala. Kesalahane Lila, hp ne didekek nang loker meja, sing marakno pengawase langsung ketok dan akhire konangan. hp ne Lila langsung dijupuk karo pengawase dan de’e langsung diceluk nang kantor guru. Pengawas sing mau iku salah siji guru matematika sing wes percoyo banget ambek Lila. Guru iku wes nganggep Lila sebagai murid sing apik, tapi iku kabeh tercoreng mergo kejadian dino iki. Lila langsung nyesel banget dan njaluk sepuro nang gurune iku dan nggawe surat perjanjian gak bakal baleni maneh.

Emotion: sad
Yo nag jarene koncoku telono suwek iku ora atek isin. Terus jarene deke iku, telono suwek iku karek delok suweke iku nang endi, nag sing suwek pas nang bokong utowo mestak yo mesti iku bakal ngisini. Tapi nag sing suwek iku mok nang pinggir ambek nang ngisor yo ora masalah wong ora ono sing marakno isin polahe sing suwek kan nang petet ora nang tengah. Yo ancene telono suwek iku yo iso ae marakno isin masi sing suwek iku saitik, tapi nag digawe nang acara sing penting koyok acara nikahane konco, rapat, ambek liyan-liyane sing ancene iku penting. Dadi perkoro iku yo ora sepirooh ngisini se soale kan karek delok sing suwek iku endi.

Emotion: shame
Kabeh uwong iku pasti tau ngalami sing jenenge marah. Biasane iku mergo ngeroso onok sing gak bener utowo onok sing mancing perkoro. Nek wes ngono, akeh-akehe uwong iku pasti bakal ngelampiasno dan maleh ngamuk karepe dewe. Padahal nek nang Islam, sing koyok ngono iku gak oleh lho. Awak dewe dikon gawe ngempet amarah e awak dewe, gak oleh asal dilampiasno koyok ngono. Wedine engkok pihak sing diseneni awak dewe dadi lara ati. Cara sing biasane tak lakoni gawe ngempet emosi iku ngadoh teko keramaian, terus meneng nang siji titik iku. Teko kono, aku ngatur napas dan ngatur isi utekku sisan ben gak mikir negatif terus. Nek wes rileks, baru aku mbalik maneh. Awakmu isok sisan mraktekno caraku iku mau nek lagi emosi.

Emotion: fear
Kelelep nang kolam utowo laut iku kecelakaan sing isok kedaden gawe sopo ae, nang ndi ae, dan kapan ae. Nek misal awakmu lagi ngonangi onok uwong sing kelelep, awakmu kudu cepet-cepet nulungi. Nek isok, awakmu ngelakoni pertolongan pertama ben korban iku mau kondisine gak tambah nemen. Pertolongan pertama sing isok dilakoni gawe korban kelelep iku ngekeki napas buatan. Cara ngekeki napas buatan iku koyok ngene. Siji, baringno korban nang panggon sing datar dan posisi terlentang. Loro, jepit irunge korban dan tempatno lambemu ndek posisi terkatup nang nduwur lambene korban. Telu, jupuk napas koyok biasa, terus tiupno udara alon-alon nang njero lambe korban iku mau. Lakoni sampe ping limo. Nek gak isok, baru awakmu ngelakoni CPR.

Emotion: fear
Sing marake awak dhewe jijik kui ora mung benda sing mati utowo makhluk sing urip, mengso kui uga iso awak dhewe jijik. Luwih tepate, awak dhewe iso jijik mergo tabiat elek menungso. Tabiat sing marake awakku paling jijik kui sombong. Wong sombong kui ngobaine angel. Yen dheweke ora sadar disikan, dheweke ora bakal mari-mari. Wong sing angkuh kui ngeroso yen dheweke kui wong sing paling apik lan ngeroso opo wae sing dheweke yakini lan omongan sing methu seko ilate dheweke kui bener kabeh. Dheweke ngeroso ora mungkin dheweke salah. Kui sing marake aku jijik. Padahal, dheweke mestine sadar yen menungso kui panggone salah, dadi mesthi dheweke kui tau ngelakoke kesalahan.

Emotion: disgusted
Ora gampang kanggo Dewi amarga setaun iki kelangan 2 Mbahe sing paling disayang. Mbah kakung lan Mbah putrine wis mati gur gang 6 wulan. Nanging kanggo Dewi iki wis dadi takdire Gusti. Supaya ora sedih, Dewi ngelakoni pirang-pirang kegiatan. Sing nomer siji, yen kelingan Simbahe Dewi langsung uga iling marang Gusti supaya ora tambah sedih. Nomer loro, Dewi gelek golek kesibukan sing ana ing kampus supaya ora ning omah terus sing nggarakna tambah sedih. Nomer telu, Dewi njajal kanggo ikhlas senajan isih angel. Kabeh iku dilakoni Dewi supaya dheweke tetep bisa ngelakoni dina-dina kanti bagya ora terus sedih lan nangis wae. 

Emotion: sad
Biyen pas aku isek sekolah SD ono sing jenenge imunisasi sing moro nang sekolah-sekolahan. Pas wayahe sekolahanku, bocah-bocah doh podo nangis soale wedi karo suntikane. Sing garai wedi iku asline ora suntike, tapi lorone sing ora iso diempet. Terus sing garai wedi maneh iku, bocah-bocah sing mari disuntik iku mesti nangis ambek sambat loro. Terus akhire bocah-bocah doh podo mlayu kabeh, terus sampek ono sing digebal barang ambek guru-guru nang sekolahan ben kenek imunisasi. Yo biyen jaman sak mono yo ramene megilan, soale biyan ancene nang kampungku iku isek desone pol, terus nag ero perkoro koyok ngunu bocah-bocah yo mesti wedi kabeh lah.

Emotion: fear
Salah siji alternatif sing paling memungkin kanggo wong-wong sing di-PHK kui dawe usaha dhewe. Dunia usaha kui persaingan neng donyo usaha kui luwih adil timbangane kerjo kantoran. Ketompo neng gawean kui ono "isitilah wong jero" Neng dunia usaha, ono isitilah koyo ngono. Wong sing paling ulet lan cermat sing bakal luwih sukses. Modale uga ora kudu akeh. Iso nganggo pesangon utowo duwit tabungan seko gaji neng gawean sing disik, opo meneh kanggo usaha panganan. Sak liyane modal sing ditoke kuwi ora terlalu akeh, saiki wis akeh wong sing ngewehi resep lan coro dodolan neng internet. Awak dhewe tinggal milih wae endi jenis usaha sing paling cocok. Buka usaha dewe kui uga luwih penak. Soale, ora ono sing iso ngatur awak dhewe. Awak dhewe sing dadi bose neng kono.

Emotion: sad
Yen omahe dhewe kui kerep kelobonan khewan-khewan sing jijiki, koyo tikus lan coro, kui artine kondisi omahe dhewe lagi reged banget. Wong-wong sing teko neng omahe dhewe bakal dadi ora kerasan yen delok khewan-khewan kui pas dolan neng omahe dhewe. Dheweke dadi pengen cepet bali neng omahe. Makani kui, kanggo salah siji bentuk kanggo ngurmati tamu, awak dhewe kudu kerep ngeresiki omahe dhewe. Awak dhewe kudu ngeresiki kabeh sudute ben wong-wong ora podo jijik meneh pas dolan neng panggone dhewe. Kaboh sudut kamar neng omahe dhewe kui kudu resik. Nek iso awak dhewe noto ulang perabotane dhewe, supoyo ora ono panggon khewan-khewan sing jijiki kui kanggo delik.

Emotion: disgusted
Jadwal ujian sekolah wis metu. Adhiku wis mbebeki wedi ngadepi ujian. Aku mesakke ndelok adhiku gupuh kabeh kaya ngunu. Aku biyen uga ngerasakke wedi ngadepi ujian apa maneh kanti pelajaran sing akeh banget. Aku njajal nggawekke tata cara sinau kanggo ngadepi ujian supaya bisa ngerjakke kanti gampang. Nomer siji, sinau kudu adoh-adoh saka dina ujian. Yen sinau nalika mepet wektu ujian, materi sing disinaui ora bakal mlebu. Nomer loro, sinau ora mung diwaca nanging kudu sisan dicathet. Nalika mung diwaca, materi iku bakal mung liwat kuping tengen lan metu kuping kiwa. Yen diwaca lan dicathet, utek bakal melu ngerekam apa wa sing wis dicathet saengga bakal luwih mlebu materine. Adhiku njajal rong cara iki lan ndilalah lulus ujian sekolah nganti dheweke seneng banget.

Emotion: happy
Tiba ning ngarep umum kuwi dadi salah siji pengalaman sing paling ngisin-ngisini kanggo Gina. Pas dadi panitia acara ning kampus, Gina iki sregep banget wara-wiri lan uga kudu gerak cepet amarga dibutuhake wong akeh. Banjur pas wis bengi, panggon acara kuwi udan deres, nanging Gina kudu tetep obah amarga dekne saiki ngurusi perlengkapan sing meh wae kudanan. Pas dekne liwat ning ngarep peserta, Gina kepleset amarga ana bagian panggung sing lunyu banget. Ora lara, nanging babagan kuwi marai Gina isin banget. Akeh wong sing ndelok nanging ya Gina kudu tetep tangi senajan isin lan rasane pengen balik wae ning kos. 

Emotion: shame
Tau krungu peribahasa “mulutmu harimaumu” gak? Pasti sebagian akeh wes tau lah. Iku salah siji peribahasa sing paling terkenal nang Indonesia. Artine iku kata-kata sing metu teko cangkemmu iku isok dadi ‘senjata tajam’ sing isok nyakiti wong liyo nek gak dijogo. Ikulah kadang onok uwong sing nyesel ambek perkataane dewe soale de’e gak isok njogo cangkeme dewe dan berujung nyinggung perasaane wong liyo. Kadangan pun peribahasa iku isok mbalik nang awak dewe. Contohne awak dewe nyumpah-nyumpahi wong liyo dengan ucapan sing elek, ujunge malah sing kenek sumpah iku awak dewe. Ujunge malah nyesel dewe. Dadi mulai saiki, jogoen cangkemmu sak durunge awakmu nyesel.

Emotion: sad
Sadina-dina, Dita nangis terus amarga wingi oleh wara-wara yen dheweke ora mlebu ing universitas sing dipengini. Dita ngerasa dheweke gagal kanggo nyenengke wong tuwane. Wiwit isuk nganti bengi Dita ora metu blas saka kamar amarga ngerasa isin ketemu kaluwargane kususe wong tuwane. Wong tuwane akhire mlebu ing kamare kanggo ngewenehi semangat ning Dita supaya ora perlu ngerasa gagal lan isin. Kabeh mesti tau ngerasakna apa iku kegagalan. Kudune iki didadekna pengalaman lan pelajaran wae kanggo Dita supaya mengko yen ana kedadean kaya ngene kudu luwih cepak kanggo sinau, lan dunga. Sawise ngerungokna pituture wong tuwane, Dita ngerasa luwih ayem atine lan akhire ora nangis maneh.

Emotion: sad
Misale awak dhewe lagi neng panggon sing peteng terus kerungu swara sing marake merindung, awak dhewe ora usah langsung kabur. Iso wae kui dudu swara demit. Mungkin, kui swara demit sing digawe koncone dhewe supoyo awak dhewe dadi wedi. Opo meneh yen lokasine kui cerak omah utowo cerak sekolahan. Kemungkinan besar kui tenanan swarane koncone dhewe. Awak dhewe ojo gemeteran. Senadyan swarana kui tetep medeni, awak dhewe kudu wani. Soale, yen awak dhewe tetep wedi lan ngelakoke sing iso gawe dhewe isin. Peristiwa kui iso dadi bahan lok-lokane koncone dhewe. Selama awak dhewe isih kancanan karo dheweke, dheweke bakal ngungkit-ngungkit perkoror kui kanggo gojekan.

Emotion: fear
Keberuntungan kui identik banget karo ongko. Mungkin mergo judi sing ngandelke kebejoan kui kerep hubungane koro ongko. Ning pernyataanku mau sing perkoro judi isi wae salah. Nanging akeh wong neng donyo iki percoyo karo keberuntungan sing digowo angka tertentu. Kabeh kebudayaan neng donyo iki duwe angka bejo sing werno-werno. Misale neng negoro-negoro Asia TImur kui, koyo Jepang, Korea, lan Cino, angka sing dianggap gowo bejo utowo hoki kui angka 8. Angka 8 kui ngelambangke sugih lan kesejahteraan. Neng negoro-negoro kulon, angka 7 kerep dianggep ongko sing gowo bejo. Neng Italia angka sing dianggep bejo kui angka 3 lan 13. Senadyan rong angka kui dianggep gowo kesialan, Italia ngangep kui angka sing gawe bejo mergo ono kaitane karo agama sing akeh dianut neng kono.

Emotion: happy
Tradisi temanten sing ning Indonesia iki akeh maceme. Salah sawijine tradisi manten sing ana ning Sumatera Utara, yaiku manten Batak. Manten Batak iki umume luwih akeh prosesi adate amarga sistem kekeluargaan manten Batak iki isih raket lan isih ana kaitane karo marga. Kamangka kuwi, ana prosesi kenalan kanggo ndelok calon manten iki margane saka ndi lan didelok, apa isih ana hubungan keluarga. Yen ora duwe marga, calon manten iki diangkat anak karo pakdhe utawa budhe saka pihak maratuwa ben duwe marga. Banjur upacara manten iki bisa dilaksanakake. Amarga mayoritas kristen utawa katolik, biyasane manten Batak iki ana prosesi lamaran ning ngarep pandita, rampung kuwi prosesi mantenan utawa pemberkatan ning dina liyane. 

Emotion: happy
Pengalaman wong urip iku yo macem-macem, ono sing apik yo ono sing ngisin-ngisini. Pengalaman sing ngisine wong iku yo macem-macem karek wonge iku nganggep piye. Jareku pengalaman sing ngisine iku yo neg pas awak dewek ngelakoni perkoro sing ancene awak dewek ora ngarepno perkoro iku kedaden nang ngarep umum iku termasuk perkoro sing ngisine. Tapi nag jarene koncoku, yo karek wonge mikire piye soale ora kkabeh wong kepikiran perkoro sing ngisin-ngisine iku dadi perkoro sing ngisin-ngisini. Mari ngunu wong iku karek sifate, nag wong sing mikar-mikir yo jelas pengalaman iku iso dadi pengalaman sing ngisine wong ambek dadi pengalaman sing elek nang uripe. 

Emotion: shame
Akhir-akhir iki lagi sering udan dueres. Wes deres, gluduk e buanter pol. Iku sing marakno Karin ngeroso gak aman terus mbasio wes nang njero kamar e. Pokok nek wes udan, pasti de’e cepet-cepet nang kamare dan nggulung awake nang njero kemul terus masang earplug ben gak krungu gluduk iku mau. Isuk iki lagi cerah, dadi Karin sek isok ngelakoni kegiatan koyok biasane. Moro-moro gak onok abang gak onok ijo, onok muni gluduk banter pol sing marakno Karin langsung mak dheg dan awake langsung kaku pol. Pas krungu suara banyu udan, de’e panik soale pasti mbari ngede gluduk e tambah akeh. Tapi awake wes kaku disikan mergo gluduk sing pertama mau. Akhire de’e mek isok nangis saking wedine.

Emotion: fear
Gagal melbu nang universitas iku onok akeh banget faktore. Salah sijine iku salah milih jurusan. Nek semisal awakmu milih jurusan sing dadi favorite akeh calon mahasiswa baru, peluangmu gawe melbu tambah cilik. Onok taktik cek awakmu gak salah pilih jurusan dan isok ketompo nang universitas. Siji, pilih jurusan sing ancen mbok minati dan awakmu sanggup gawe ngadepi iku. Nek jurusanmu guduk jurusan favorit, sek aman. Nek jurusanmu iku jurusan favorit, siapno gawe latihan soal luwe akeh dan kuasai ilmune luwe mendalam. Loro, golek jurusan nang universitas sing peluang keterimone luwe gede. Semisal, peluang lolos nang jurusan kedokteran nang kampus A iku 15 persen, terus peluang lolos nang jurusan kedokteran nang kampus B 40 persen. Berarti awakmu pilih jurusan kedokteran nang kampus B. Telu, nek awakmu ngincer kampus idaman, berarti nggolek cadangan jurusan sing mbok minati tapi sing peluang melbune paling gede.

Emotion: sad
Uji Kompetensi Mahasiswa Program Profesi Dokter utowo disingkat dadi UKMPPD iku siji-sijine ujian sing diselenggarakno ambek negara gawe kabeh calon dokter Indonesia ben isok ngentokno gelar dokter e. Jarene Moh. Nasir, UKMPPD iki tujuane gawe njogo mutu lulusan pendidikan dokter, dan dadi bentuk perlindungan nang masyarakat ambek pengguna jasa layanan kedokteran. Syarat utama ben isok melu ujian iki yaiku ben mahasiswa kedokteran kudu nyelesaino pendidikan preklinik, klinik, dan dinyatakno lulus ambek fakultas kedokteran masing-masing. Ujian iki onok rong bagian, yaiku tes berbasis komputer ambek tes roleplay dokter ambek pasien. Sak tahune, ben peserta nduwe kesempatan gawe melu UKMPPD sampe ping papat. Biaya pendaftaran gawe paket tes UKMPPD iku kisaran sak juta.

Emotion: happy
Aku iku tau ngalami hal sing gak nyenengno, yaiku diserobot antrian. Iku malesno pol seh. Sing luwe mangkelno maneh iku pas petugas e njarno wong iku nyerobot antrian. Padahal kabeh iku kudu isok tertib sesuai ambek urutane. Wes ngono, engkok sing nyerobot iku akeh pol alesane. Sing gopoh lah, sing luwe ngeroso perlu lah, wes nggatheli kabeh. Kadangan iku pas awak dewe lapor petugas, de’e maleh ngongkon awak dewe ngalah. Sing koyok ngono iku marakno jembek pol, sumpah. Nek misal awakmu ngalami kejadian sing plek koyok ngono, awakmu kudu isok negur petugas nganggo cara sing luwe teges ben wong liyo gak keganggu sisan ambek wong sing nyerobot mau.

Emotion: angry
Kegagalan nag urip ancene kadang garai wong sampek atine ngenes terus ora iso mikir sing apik. Kegagalan maeng ancene mesti tau mampir nang kabeh uripe menungso, karek wong iku maeng piye carane ngadepi kegagalan maeng. Ben kegagalan maeng akeh wong sing wes tau ngadepi perkoro iku maeng ngajak nag uwong sing ngadepi kegagalan urip iku kudu duwe pikiran sing apik-apik karo kegagalan iku. Soale nag pikiran sing apik-apik sing dipikirno ambek sing jenenge kegagalan maeng akhire mesti dadi apik. Sing paling mungkin kedaden nag wong nganggep gagal maeng apik kanggo uripe, jelas dadi pengalaman sing iso dadekno wong iku maeng tambah kuat ngadepi uripe. Mangkane nag ngalami kegagalan nang urip ojo mbas pikiran elek, mikiro sing apik ben dadi apik.

Emotion: sad
Onok akeh banget cara latihan sing isok dilakoni gawe persiapan tes TOEFL. Sing paling akeh dilakoni iku latihan nganggo buku kumpulan soal terus ngerjakno paket-paket soal sing onok nang kono. Padahal sakjane onok akeh maneh cara latihan sing luwe santai dilakoni tapi efektif. Salah sijine iku ndelok film barat tanpa nganggo subtitle. Latihan sing siji iki paling efektif gawe tes listening, soale awakmu kudu memahami dialog sing onok nang film iku. Cara cek isok paham iku awakmu kudu luwe fokus gawe ngerungokno dialog para pemaine. Nah iku isok dadi latihan gawe tes listening TOEFL engkok. Dadi awakmu isok luwe fokus gawe ngerungokno dialog sing digawe tes listening e.

Emotion: happy
Kanca sing biasane rame pol nanging ujug-ujug meneng iku biasane duweni masalah. Kadhang dheweke bisa langsung berubah 180 derajat beda karo biasane. Sing biasane ceruwak langsung dadi meneng. Yen wis kaya ngene, sing bisa dilakoni mung ngenteni dheweke crita. Mbuh iku masalah ing kaluwargane, masalah ing wong tuwane, utawa masalah abot liyane. Salah siji masalah sing abot iku nalika nemu kanca sing wong tuwane pegatan. Kadhang kene bingung meh kepiye supaya kancane kene balik ceria maneh. Yen dijarna ya mesakke, yen dijak ngomong kadang dheweke isih ora gelem crita. Ya wis pokoke yen nemu kasus kaya ngene aja lali kanggo terus ngajak kancamu dolan ya supaya dheweke ora ngerasa kesepian!.

Emotion: sad
Aku biasane kui kerep ngerasake dhewekan. Senadyan aku duwe konco sing isih kerep ngobrol lan organisasi sing isi aktif, aku tetep ngeroso ono ruang neng atiku sing kosong. Lan rasa kui makin parah pas ono pandemi. Awal taun 2020, awak dhewe ora iso neng endi-endi. Awak dhewe pekso neng omah wae. Neng kono, aku ngeroso luwih dhewekan. Aku ngeroso uripke dadi angel lan aku uga mikir yen konco-koncoku sing liyo uga ngerasake sing podo. Aku ora gelem ngebebani konco-koncoku sing wis kangelan nganggo ceritoku. Dadi selama pandemi kui, 2020 tekan 2021, sing kiro-kiro setaun, aku ngero stress. Aku lagi iso ngeroso lego pas PPKM wis dilonggarke lan aku iso ketemu langsung karo koncoku.

Emotion: fear
Tau ndelok alat sing onok nang ICU gawe ngukur detak jantung pasien? Iku jenenge monitor ICU. Alat iki dikenal dadi monitor alat-alat vital. Alat iku nduwe fungsi gawe mantau kondisi fisiologis pasien secara teratur. Tujuane yaiku gawe mastikno stabilitase pasien. Monitor iki nduwe informasi tanda vital pasien sing isok gonta ganti ben detik e. Nek wes ngono, perawat ambek dokter isok nginterpretasikno dengan gampang dan bakal cepet ngelakoni tindakan nek onok perubahan tanda vital sing berarti. Monitor ICU nduwe akeh kabel sing nduwe sensor cilik nang bagian ujunge. Sensor iki dipasangno nang awake pasien dengan cara ditemplekno nang kulit utowo dijepitno nang salah siji driji. Tanda vital sing tertera secara umum mulai teko tekanan darah, suhu awak, saturasi oksigen, detak jantung, ambek frekuensi pernapasan.

Emotion: fear
Salah nyelok wong iku asline wes biasa kedaden nang uripe menungso, nah sing garai heran yoiku lapooh wong nag salah nyelok iku mesti isin. Nah sing jenenge salah nyelok uwong iku maeng termasuk penggawean sing kleru ngenali wong, terus dicelok nganggo jenenge wong sing dikenal. Nah asline iku ora masalah mergo iku wes biasa kedaden nang uripe menungso. Tapi sing marakno isin iku asline kan wonge dewe sing rumongso nag salah terus ambek rumongso atine iku sing kegeden mangkane ngetokno roso sing bersalah maeng. Nah sing termasuk iku maeng ancene sing gelek kedaden nang uripe menungso terus asline yo ora perlu se sampek isin.

Emotion: shame
Pas awak dhewe lagi ngangtre kui, awak dhewe bosen banget. Sok-sok ngeroso luwih kesel timbangane aktifitas fisik sing liyane. Yen ono wong nyerobot, awak dhewe bakal nesu. Timbange awak dhewe nambah doso mergo misuh utowo gerundul, awak dhewe iso ngurangi rasa kesel lan bosene kui ben ora patio nesu pas diserobot. Awak dhewe ngantre karo ngerongke musik. Awak dhewe uga iso nyanyi. Nanging, swarne kudu dijogo ojo banter-banter, supoyo wong neng jejere dhewe ora kegangggu. Yen awak dhewe lagi sinau boso asing, awak dhewe iso nganggo wektu kui nganggo iling-iling kosa kata sing wis awak dhewe sinauni. Awak dhewe uga iso dolanan gim neng HP ben ora bosen.

Emotion: angry
Praktek gawe meraih penghargaan iku sakjane wes onok akeh nang sekitare awak dewe. Salah sijine iku self-reward. Self-reward iki isok diterapno dalam hal opo ae, contohe perkoro diet. Awakmu onok niatan kate diet tapi gagal terus soale males utowo perkoro liyane? Onok solusi sing pas gawe awakmu. Solusi sing dimaksud yaiku gaweo target mingguan. Sisteme awakmu mbatesi mangan sing dadi pantangan selama 6 dino. Terus nek target iku tercapai, awakmu isok ngekeki penghargaan gawe awakmu dewe karena wes berhasil. Penghargaan iku isok berupa mangan panganan sing dadi pantangan dalam jumlah tertentu, utowo nglakoni hal-hal liyane sing isok marai atimu seneng. 

Emotion: happy
Ben uwong iku pasti tau ngelakoni kesalahan. Jenenge ae menungso, pasti gak luput teko kesalahan. Dan sek akeh pol uwong sing ngelakoni kesalahan iku senengane nutup nutupi kesalahane iku mau ben dinilai suci ambek wong liyo. Kadang sisan uwong iku nutupi kesalahane dengan cara mbujuki. Wes nutupi kesalahan, ditambah mbujuk sisan. Opo gak tambah numpuk duso nek koyok ngono iku? Padahal awakmu ngelakoni kesalahan iku manusiawi. Malah luwe apik maneh nek awakmu gelem ngakoni kesalahanmu iku mau. Hal iku ben masalah sing disebabno kesalahan iku mau gak bakal beruntut dan cepet marine. Nek wes ngono, awakmu sisan isok ngeroso luwe lego sisan soale wes isok lepas teko perkoro iku mau.

Emotion: fear
Ana perguruan tinggi kedinasan sing sengaja diincer karo bocah-bocah sing lagi golek kampus amarga lulusane bisa kerja miturut bidang sing dikarepake. Nanging persiapane ya luwih suwe, luwih akeh lan kadang ya saingane akeh banget amarga seleksine bareng se-Indonesia. Ana wong sing wis nyoba ndaftar ning universitas liyane, nanging metu ning taun ke-2 amarga pengen nyoba kedinasan. Ana pro kontra pendapat babakan pindah kampus iki, apa maneh kampus pertamane kuwi wis paling apik. Kamangka kuwi, ayo saiki luwih bijak lan luwih bisa ngantisipasi uga luwih bersyukur amarga ning jaba akeh wong kang angel golek kampus. Aja malah mbuwak kesempatan sing wis diolehi. 

Emotion: sad
Srengen polahe penggawean disebet uwong iku ancene wes gelek kedadean nang jaman saiki. Tapi sing ngunuku ancen kudune ora atek dipek ati soale nag kakean ngamuk utwow srengen iku dadekno akeh penyakit. Akeh dokter ambek pakar sikologi sing ancene wes nganjurno nag srengen iku iso dadekno pirang-pirang penyakit, koyok contone iso dadekno darah tinggi sampek stroke barang yo ono. Mari ngunu teko wong-wong yo akeh sing ngarani nag wong sing srengen mesti umure ora dowo. Dadi perkoro ngunuku kudune wes ora atek dilebokno ati ben amblas kenek barat soale sing jenenge rejeki mesti ono gantine. Dadi ojo sampek awakmu srengen soale iku ora apik.

Emotion: angry
Ana cerita lucu saka budheku pas wayah meteng jaman biyen. WOng jaman biyen kuwi ora sepira kuatir karo kondisi kesehatan lan ora mikirake babagan reproduksi. Miturut adat, wong jaman biyen ya rabi banjur meteng. Budheku iki wis duwe anak 2 lan wis ora mikir bakal meteng maneh. Budheku uga nerusake dodolan beras ning pasar. Budheku iki pancen lemu lan wonge duwe siklus haid sing ora teratur. Banjur budheku ngerasa yen awake ora penak. Pas dicek, jebul wis meteng pitung sasi. Banjur budhe lan pakdheku ya kaget, amarga ora ngetarani banget. Nanging ya keluwarga uga seneng amarga bakal nambah anggota anyar. 

Emotion: surprise
Jaman saiki, akeh wong sing ora nikmati uripe dhewe amarga kudu mbiyayai kabeh kebutuhan keluwargane lan awake dhewe. Urip kaya iki marai akeh wong enom sing stres lan depresi amarga ngewarisi kabeh saka generasi sak durunge lan bisa dadi getun sak umur urip amarga ngerasa nyia-nyiakake kesempatan. Kamangka, akeh cara sing bisa dilakoni kanggo nikmati urip mumpung isih enom, yaiku akeh-akeh golek kanca, akeh mlaku-mlaku utawa dolan mumpung isih ana kesempatan, akeh golek kesempatan karir lan golek pengalaman, lan akeh-akeh maca buku sing bisa marai urip luwih temata. Banjur kudu duwe investasi sing jelas kanggo banda urip ning masa depan. 

Emotion: sad
Uwong sing kate ngomong nang ngarep publik ndek duwur panggung iku pasti wes nduwe naskah e dewe. Semisal MC sing nduwe naskah ben isok nggowo acara ket mulai sampe mari. Tapi kadang onok kejadian ndek ndi wong iku maleh lali ambek naskah e. Nek wes ngono, pasti bakal keweden dewe dan marakno demam panggung. Cara nyiasati lali naskah iku dengan cara improvisasi. Cuma kemampuan improvisasi iku gak isok instan ngono ae, kudu dilatih. Nek awakmu wes nduwe kemampuan improvisasi, awakmu gak bakalan maneh wedi nek misal lali ambek naskah sing kudune mbok apalno iku. Kemampuan improvisasi iki isok sisan gawe ngatasi demam panggung soale awak dewe isok luwe luwes gawe ngomong nang duwur panggung.

Emotion: fear
Trauma iku terjadine cedera fisik utowo mental sing serius sing marai uwong ngalami kerusakan psikologis dan berlangsunge suwe. Biasane wong sing nduwe trauma iku ngeroso terancam, cemas dan wedi. Hal umum penyebabe trauma iku teko kejadian masa lalu sing gak diingino. Wong sing nduwe trauma, bakal angel banget nglakekno kejadian sing dadi penyebab traumane iku mau. Bahkan nek wes nemen, penderita trauma isok kepikiran ambek kejadian iku ben dino dan iku bakal ngganggu rutinitas. Beberapa gejala sing muncul nek wong ngalami trauma iku antara lain ngalami syok, denyut jantung meningkat drastis, luwe sensitif dan gampang marah, cenderung ngindari lingkungan sekitar, sulit konsentrasi, dan sering ngalami mimpi buruk pas turu.

Emotion: sad